
Bácsalmás Város Önkormányzat Képviselő-testülete

12/2012. (VI. 28.) önkormányzati rendelete

a közterület-használatról
Bácsalmás Város Önkormányzat Képviselő-testülete az épített környezet alakításáról és védelméről szóló 1997. évi LXXVIII. törvény 54. § (5) bekezdésében, valamint a közigazgatási hatósági eljárás és szolgáltatás általános szabályairól szóló 2004. évi CXL. törvény (Ket.) 19. § (2) bekezdésében foglalt felhatalmazás, az Alaptörvény 32. cikk (1) bekezdés a) pontjában, továbbá a helyi önkormányzatokról szóló 1990. évi LXV. törvény 16. § (1) bekezdésében biztosított feladatkörében eljárva a közterület-használatról a következőket rendeli el:

1. Általános rendelkezések

1. §

(1)
A rendelet hatálya a Bácsalmás Város Önkormányzat tulajdonában lévő közterületek használatának szabályaira és díjára terjed ki.
(2)
A város területe – e rendelet alkalmazásában – a 3. melléklet szerinti két övezetre oszlik. 

2. A közterület használata 

2. §

(1) A közterület használatához (a továbbiakban: közterület-használat) közterület-használati engedély, továbbá használati díj fizetése szükséges a jogszabályokban meghatározott kivételekkel.

(2) A közterületet az engedélyezett módon és mértékben lehet használni. A közterület-használat megszűnése esetén az eredeti állapotot helyre kell állítani, illetve a közterület-használat helyét tisztán és rendbe rakva kell elhagyni.

(3) Közterület-használati engedélyt kell beszerezni az alábbi közterület-használatokra:

a) Kereskedelmi, szolgáltató és vállalkozási tevékenységek körében

aa) idényjellegű árusításhoz (dinnye, fenyőfa),

ab) alkalmi árusításhoz [ünnepek előtti árusítás, vásár (például: karácsony, húsvét, szilveszter)],

ac) mozgóárusításhoz,

ad) utcai vendéglátáshoz (előkert, terasz, sörsátor),

ae) mobil üzemanyagtöltő állomáshoz,

af) árusító, valamint szolgáltató fülke, pavilon épület létesítéséhez, fennmaradásához, működtetéséhez,

ag) kereskedő árukészletének az üzlet homlokzatával érintkező közterületen történő árusításához,

ah) nyílt szerkezetű pulton, állványon, guruló kocsin történő árusításhoz

b) Építési-szerelési munkák körében

ba) állvány, építőanyag és törmelék tárolásához, munkaterület elkerítéséhez,

bb) építési konténer elhelyezéséhez. 

c) Reklámhordozók felülete és árubemutatások esetében

ca) óriásplakát, hirdetőoszlop, reklámtábla, vitrin, zászló elhelyezéséhez,

cb) kirakatszekrény elhelyezéséhez,

cc) választási kampányt szolgáló önálló hirdető berendezés elhelyezéséhez.

d) Kulturális- és sportrendezvények körében

ca) cirkusz tartásához,

cb) kapcsolódó vendéglátó, kereskedelmi, szórakoztató tevékenységhez.

e) Szórakoztató tevékenységekhez

ea) mutatványos tevékenységhez,

eb) hőlégballon telepítéséhez,

ec) tűzijátékhoz;

f) Egyéb közterület-használatok

fa) a közúti közlekedéssel kapcsolatos állomáshely, fülke- és várakozóhelyiség létesítéséhez,

fb) művészeti-, kegyeleti szobor, emlékmű, díszkút, köztéri óra, kertépítészeti műtárgy, utcabútor, figyelmeztető és tájékoztató tábla elhelyezéséhez,

fc) levélszekrény, totó-lottó, valamint egyéb engedélyezett szerencsejáték célját szolgáló láda elhelyezéséhez, utcai árusító automaták (például: pénzváltó, ital) felállításához,

fd) kerékpártárolók elhelyezéséhez,

fe) fák és zöldterületek védelmét szolgáló berendezések elhelyezéséhez,

ff) mozgóvécé elhelyezéséhez,

fg) személygépkocsi-várakozóhely,

fh) autóbusz (és más, hasonló önsúlyú jármű) várakozóhely.

2/A. §

(1)
A filmforgatás céljából történő közterület-használathoz a hozzájárulás megadását követően a filmforgatást akadályozó, a kérelmezőnek fel nem róható, valamint a rendkívüli természeti események elhárulását követő 10 napon belül a kérelmező számára a közterület-használatot biztosítani kell.

(2)
A filmforgatás céljából történő közterület-használat során a használó az alábbi egyéb feltételeket köteles betartani:

a)
a használat teljes időtartama alatt köteles a használt közterület tisztán és rendben tartásáról folyamatosan gondoskodni,

b)
zöldfelületet köteles kíméletesen használni,

c)
22 óra utáni forgatás esetén a használt területre vonatkozó zajvédelmi előírásokat betartani,

d)
a használat megszűnését követően a területet eredeti állapotával legalább egyenértékűen helyreállítani, az esetlegesen okozott környezetszennyezést megszüntetni, a területet kiürített állapotban az önkormányzat részére visszaadni.

(3)
A filmforgatás céljából történő közterület-használatra nem terjednek ki a rendelet díjszámításra, kérelem benyújtásra, engedélyezésre vonatkozó rendelkezései. A mozgóképről szóló törvény, valamint a végrehajtására kiadott, a települési önkormányzat tulajdonában álló közterület filmforgatási célú használatához kapcsolódó részletes szabályokról szóló Korm. rendelet és a közigazgatási hatósági eljárás és szolgáltatás általános szabályairól szóló törvény rendelkezéseit kell alkalmazni.

3. §

Nem adható közterület-használati engedély:

a) ha a kérelem ellentétes a helyi építési szabályzat előírásaival,

b) a közterületen nem árusítható termékek forgalmazásához,

c) a közlekedésben való részvétel feltételeivel nem rendelkező jármű tárolásához,

d) olyan tevékenység gyakorlásához, amely a környezetre káros hatással lenne (zaj, bűz, por), továbbá ha az a közbiztonságot vagy az egészséget veszélyeztetné,

e) olyan létesítmények és berendezések létesítésére, amelyek működtetéséhez a szükséges energia- és vízellátás, csatorna vagy a jogszabályoknak és szabványoknak megfelelő zárt rendszerű szennyvízelhelyezés és hulladéktárolás nem biztosítható.

2) Búcsú tartására, cirkuszi előadásra csak a Csajer területére adható közterület-használati engedély.

3. A közterület-használat időtartama

4. §

(1) Közterület-használati engedély - a (2) bekezdésben meghatározott kivétellel - csak ideiglenes jelleggel - meghatározott időtartamra vagy meghatározott feltétel bekövetkeztéig - adható.

(2) Végleges jellegű közterület-használati engedély adható 

a) a közúti közlekedéssel kapcsolatos állomáshely, fülke- és várakozóhelyiség létesítéséhez,

b) kerékpártároló elhelyezéséhez,

c) fák és zöldterületek védelmét szolgáló berendezések elhelyezéséhez.

5. §

(1) Építményre - a kért időtartamig - de legfeljebb 5 éves időtartamra adható közterület-használati engedély.

(2) Az építési munka végzésével kapcsolatos tevékenységre - állvány, építőanyag, törmelék elhelyezésére - közterület-használati engedély csak az építési munka végzésének tartamára, de legfeljebb 2 éves időtartamig adható.

(3) Az országgyűlési képviselő és az önkormányzati, valamint az egyéb képviseleti szervekbe való választással, továbbá népszavazással kapcsolatos önálló hirdető berendezések elhelyezéséhez a választás (népszavazás) napjának kitűzését követő naptól a választás (népszavazás) napját követő 30. napig terjedő időszakra adható közterület-használati engedély.

(4) Az egyes ünnepekhez kapcsolódó alkalmi árusítás céljára közterület-használati engedély az ünnep kezdetét megelőző 20. naptól kezdődő időszakra adható ki.

(5) A (2) - (4) bekezdésben nem szereplő esetekben közterület-használati engedély legfeljebb 1 éves időtartamra adható.

6. §

A közterület-használati engedély többször is meghosszabbítható. Az erre irányuló kérelmet a közterület-használat megszűnése előtt legalább 30 nappal kell az engedélyező hatósághoz benyújtani.

4. A közterület-használati engedély megadása

7. §

(1) A közterület-használati engedély iránti kérelmet írásban, az e rendelet 1. melléklete szerinti nyomtatványon lehet benyújtani. 

(2) A közterület-használati engedélyt annak kell kérnie, aki a közterületet használni kívánja. Az építési munkával kapcsolatos közterület-használat esetében a kivitelezőnek kell a közterület-használati engedélyt megkérni.

(3) A kérelemhez mellékletként csatolni kell az elhelyezni kívánt építmény, berendezés, reklámtábla (hirdetőoszlop) tervét, műszaki leírását.

8. §

(1) A kérelem elbírálására - a (2) bekezdésben foglalt kivétellel - az önkormányzat Pénzügyi és Fejlesztési Bizottsága (a továbbiakban: Bizottság) jogosult.

(2) A képviselő-testület bírálja el az építési engedély köteles építmények és sajátos építményfajták létesítésével kapcsolatos kérelmeket.

9. §

(1) A közterület-használati engedély nem pótolja a jogszabályokban előírt egyéb hatósági engedélyeket.

(2) A határozatnak - a Ket.-ben foglaltakon túl - különösen tartalmaznia kell:

a) utalást arra, hogy az engedély csak a közreműködő szakhatóságok hozzájárulásában foglalt előírások megvalósítása után érvényes,

b) a közterület-használattal járó járulékos költségek (energia, vízdíj stb.) viselésének és megfizetésének módját,

c) a közterület-használat időtartama alatt a szükséges állagmegóvási, karbantartási és tisztántartási kötelezettség előírásait

d) az engedély érvényének megszűnése vagy annak visszavonása esetére az eredeti állapot - kártalanítási igény nélküli - helyreállítási kötelezettségét.

(3) A közterület-használati engedélyt meg kell küldeni a kérelmezőnek, és az eljárásban résztvevő hatóságoknak.

(4) A közterület-használati engedély eredeti példányát vagy annak hiteles másolatát a tevékenységet folytató személy köteles a helyszínen magánál tartani és az ellenőrzésre jogosult személy felhívására felmutatni. 

5. A közterület-használati díj

10. §

(1) A közterület használatáért közterület-használati díjat kell fizetni. A közterület-használati díjakat az e rendelet 2. melléklete tartalmazza. Az e mellékletben nem szereplő közterület-használatok esetében közterület-használati díjat nem kell fizetni.

(2) A közterület-használat alapjául szolgáló területnagyságok megállapítása:

a)
Az építménnyel elfoglalt közterület nagyságának megállapításánál az építmény négyzetméterben számított beépített alapterületét kell figyelembe venni.

b)
Hirdetőtábla és hirdető-berendezés esetén annak hirdetőfelületét kell számításba venni.

c)
A számítás szempontjából a töredék négyzetmétert a kerekítés szabályai szerint kell figyelembe venni.

d)
Az 1 négyzetméternél kisebb közterület-használatot 1 négyzetméterként kell számításba venni.

e)
A kézből történő utcai árusítással elfoglalt közterületet a fizetendő díj szempontjából egységesen 1 négyzetméternek kell tekinteni.

(3) A közterület-használati díjat a határozatban foglalt időközönként készpénz-átutalási megbízással vagy banki utalással kell megfizetni.

(4) A közterület-használati díjat a közterület tényleges használatára, illetve a közterületen elhelyezett létesítmény tényleges üzemeltetésére tekintet nélkül meg kell fizetni.

(5) Az engedélyező hatóság visszavonja a közterület-használati engedélyt attól a használótól, aki az előírt módon közterület-használati díjfizetési kötelezettségének - ismételten - nem tesz eleget.

6. A jogellenes közterület-használat jogkövetkezményei

11. §

Amennyiben a közterület-használat engedély nélkül történik vagy engedélytől eltérően, az engedélyező hatóság határozatot hoz a közterület-használat megszüntetésére és az eredeti állapot helyreállítására.

7. A közterület-használati engedély érvényének megszűnése

12. §

(1) A közterület-használati engedély érvénye megszűnik:

a) az engedélyben meghatározott idő elteltével,

b) az engedélyben meghatározott feltétel bekövetkeztével,

c) a visszavonásig adott engedély esetében a visszavonás foganatosításával,

d) ha azt a polgármester díjfizetési kötelezettség nem teljesítése, az engedélytől eltérő használat miatt visszavonja,

e) ha a közterületen folytatott tevékenységre jogosító okirat érvénye megszűnik vagy a jogosult a tevékenység folytatására való jogosultságát egyébként elveszti,

f) ha a jogosult a tulajdonos önkormányzatnak bejelenti, hogy érdekkörében felmerült okból a közterület-használattal felhagy,

g) a jogosult halálával vagy - jogi személy vagy jogi személyiséggel nem rendelkező társaság esetén - jogutód nélküli megszűnésével,

h) az önkormányzat és a jogosult megállapodásával.

(2) A közterület-használattal járó kötelezettségek - így különösen a közterület-használati díj megfizetése - szempontjából azt az időt is be kell számítani a közterület-használatba, ameddig a jogosult az eredeti állapotot hiánytalanul helyre nem állította. A díj fizetésére az engedélyes az érvényesség tartama alatt mindaddig köteles, amíg a használati jogának megszűnését és indokát be nem jelenti.

8. Záró rendelkezések

13. §

(1)
Ez a rendelet 2012. július 1. napján lép hatályba, előírásait a hatályba lépését követően keletkezett ügyekben kell alkalmazni.
(2)
Hatályát veszti a közterület-használatról szóló 28/2005.(XI.1.) önkormányzati rendelet, valamint az azt módosító 34/2006. (XII.31.), a 26/2007.(XII.31.), a 6/2008. IV.02.) és a 12/2008. (V.01.) rendelet.

Bácsalmás, 2012. június 26.


Németh Balázs
dr. Keresztury Monika


polgármester
jegyző

A rendelet kihirdetésre került:

Bácsalmás, 2012. június 28. napján



dr. Keresztury Monika



jegyző
1. melléklet a 12/2012. (VI. 28.) önkormányzati rendelethez

KÉRELEM

Bácsalmás Város Önkormányzat tulajdonában lévő közterület használatához
1. A kérelmező adatai:

Magánszemélyek esetében:

Kérelmező neve:………………………………………………..................................................................

Lakcím: …………………………………………………..........................................................

Egyéni vállalkozók esetében:

Kérelmező neve:………………………………………………..................................................................

Lakcím:………………………………………………..............................................................
Telephelye:………………………………………………........................................................
Székhelye:……………………………………………….........................................................
Gazdasági társaságok, társadalmi és egyéb szervezetek:

Kérelmező neve: …………………………………………………...........................................

Telephelye: …………………………………………………....................................................

Székhelye: ………………………………………………….....................................................

2. A közterület-használat ideje: 20.…...év……………………… ……hó…….… naptól

20.……év …………………………………….hó…………. napjáig.

3. A közterület-használat célja (termék árusítása esetén annak megnevezése): ………...
………………………………………………….......................................................................
4. A kért közterület nagysága: ………………………………….m2

5. A kért közterület helyének pontos meghatározása: ……………………………...….… u.

……….hsz. előtt …………………………….…………………...........................................

…………………………………………………...................................................................
…………………………………………………...................................................................
6. A kérelemhez a következő mellékleteket csatolom:

a)………………………………………………......................................................................
b) …………………………………………………..................................................................

c) …………………………………………………..................................................................

d) ………………………………….…………….....................................................................

e) …………………………………………………..................................................................

f) …………………………………………………...................................................................

g) …………………………………………………..................................................................

7. Egyéb közölnivalók:

…………………………………………………......................................................................
..........................................................................................................................................
..........................................................................................................................................
..........................................................................................................................................
..........................................................................................................................................
Bácsalmás, 20.……..év ………………………………..hó ……….. nap.

                                                        …….….….….….….….….……...................

                                                                    kérelmező aláírása (pecsétje) 

2. melléklet a 12/2012.(VI. 28.) önkormányzati rendelethez

1. Kereskedelmi, szolgáltató és vállalkozási tevékenység
	
	A
	B
	C

	1
	Közterület-foglalás célja 
	I. övezet díjtétele
	II. övezet díjtétele

	2
	Fülke
	150 Ft/m2/hó
	120 Ft/m2/hó

	3
	Pavilon
	200 Ft/m2/hó
	150 Ft/m2/hó

	4
	Épület
	100 Ft/m2/hó
	80 Ft/m2/hó

	5
	Üzlet homlokzatával érintkező közterületen való árusítás
	150 Ft/m2/hó
	135 Ft/m2/hó

	6
	Nyílt szerkezetű pult, illetve állvány
	1000 Ft/nap
	700 Ft/nap

	7
	Idényjellegű árusítás
	100 Ft/m2/nap
	85 Ft/m2/nap

	8
	Alkalmi árusítás
	1000 Ft/nap
	825 Ft/nap

	9
	Mozgóárusítás
	1000 Ft/nap
	700 Ft/nap

	10
	Utcai vendéglátás (előkert, terasz)
	100Ft/m2/hó
	80 Ft/m2/hó

	11
	Sörsátor, vállalkozói rendezvény
	200 Ft/m2/hó
	165 Ft/m2/hó

	12
	Reklám célú rendezvény
	4000 Ft/m2/nap
	3150 Ft/m2/nap

	13
	Mobil üzemanyagtöltő állomás
	60 000 Ft/hó
	60 000 Ft/hó


2. Építési-szerelési munkák

	
	A
	B
	C

	1
	Közterület-foglalás célja 
	I. övezet díjtétele
	II. övezet díjtétele

	2
	Állvány, építőanyag és törmelék tárolása, munkaterület elkerítése
	100 Ft/m2/hó
	75 Ft/m2/hó

	3
	Építési konténer elhelyezése
	1000 Ft/db/hó
	750 Ft/db/hó


3. Reklámhordozók felülete és árubemutatások

	
	A
	B
	C

	1
	Közterület-foglalás célja 
	I. övezet díjtétele
	II. övezet díjtétele

	2
	Óriásplakát, hirdetőoszlop, reklámtábla, vitrin, zászló
	200 Ft/m2/hó
	165 Ft/m2/hó

	3
	Kirakatszekrény (feltéve, hogy 10 cm-re túlnyúlik a közterületbe
	200 Ft/hó 1 m2-ig
	150 Ft/hó 1 m2-ig

	4
	
	200 Ft/hó 1 m2 felett (a kerekítés szabályai szerint)
	150 Ft/hó 1 m2 felett (a kerekítés szabályai szerint)

	5
	Cégtábla
	100 Ft/m2/hó
	75 Ft/m2/hó


4. Szórakoztató tevékenységek

	
	A
	B
	C

	1
	Közterület-foglalás célja 
	I. övezet díjtétele
	II. övezet díjtétele

	2
	Mutatványos tevékenység
	400 Ft/m2/nap
	300 Ft/m2/nap

	3
	Hőlégballon telepítése
	5000 Ft/nap
	4500 Ft/nap

	4
	Zajos szabadtéri rendezvény
	10 000 Ft/alkalom
	6300 Ft/alkalom


5. Kulturális és sportrendezvények

	
	A
	B
	C

	1
	Közterület-foglalás célja 
	I. övezet díjtétele
	II. övezet díjtétele

	2
	Cirkusz
	
	3300 Ft/nap

	3
	Kapcsolódó vendéglátás
	200 Ft/m2/nap
	150 Ft/m2/nap


6. Egyéb közterület-használat

	
	A
	B
	C

	1
	Közterület-foglalás célja 
	I. övezet díjtétele
	II. övezet díjtétele

	2
	Totó-lottó és egyéb engedélyezett szerencsejáték célját szolgáló láda
	100 Ft/hó
	75 Ft/hó

	3
	Árusító automaták
	1000 Ft/hó
	750 Ft/hó

	4
	Mezőgazdasági gépek
	200 Ft/m2/nap
	165 Ft/m2/nap

	5
	Személygépkocsi-várakozóhely
	6000 Ft/év
	5000 Ft/év

	6
	Autóbusz (és más, hasonló önsúlyú gépjármű-várakozóhely
	10 000 Ft/év
	7500 Ft/év


A díjak ÁFA-t nem tartalmaznak.”

3. melléklet a 12/2012. (VI. 28.) önkormányzati rendelethez
I.
övezet:  Damjanich. u. Dózsa Gy. u., Kossuth L. u., Rákóczi u. által körülhatárolt terület.
II.
övezet az I. övezet területén kívüli belterületi rész
� Beiktatta: 18/2013. (VII. 30.) önkormányzati rendelet 1. §. Hatályos: 2013. VII. 31-től.


� Megállapította: 7/2016. (III. 30.) önkormányzati rendelet 1.§. Hatályos: 2016. IV. 1-től.





